Document ID: 31997R2391

ΚΑΝΟΝΙΣΜΟΣ (ΕΚ) αριθ. 2391/97 ΤΗΣ ΕΠΙΤΡΟΠΗΣ της 1ης Δεκεμβρίου 1997 για τη δέκατη τρίτη τροποποίηση του κανονισμού (ΕΚ) αριθ. 413/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω Χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,
Εκτιμώντας:
ότι, λόγω της εμφανίσεως κλασικής πανώλης των χοίρων σε ορισμένες περιοχές παραγωγής στις Κάτω Χώρες, έχουν θεσπισθεί έκτακτα μέτρα στήριξης της αγοράς του χοιρείου κρέατος γι' αυτό το κράτος μέλος από τον κανονισμό (ΕΚ) αριθ. 413/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1933/97 (4) 7
ότι λόγω της συνεχίσεως των κτηνιατρικών και εμπορικών περιορισμών που θεσπίσθηκαν από τις ολλανδικές αρχές πρέπει να αυξηθεί ο αριθμός των χοίρων προς πάχυνση που μπορούν να παραδοθούν στις αρμόδιες αρχές, επιτρέποντας με τον τρόπο αυτό τη συνέχιση των έκτακτων μέτρων στις επόμενες εβδομάδες 7
ότι η ευνοϊκή κτηνιατρική και υγειονομική κατάσταση επέτρεψε να καταργηθούν οι ζώνες προστασίας και εποπτείας γύρω απ τις περιοχές Diessen, Dalfsen Ι και Schoondijke 7 ότι πρέπει συνεπώς να ληφθούν υπόψη οι τροποποιήσεις αυτές αντικαθιστώντας το παράρτημα ΙΙ του κανονισμού (ΕΚ) αριθ. 413/97 από ένα νέο παράρτημα 7
ότι η ταχεία και αποτελεσματική εφαρμογή των έκτακτων μέτρων στήριξης της αγοράς είναι ένα από τα καλύτερα μέσα καταπολεμήσεως της διαδόσεως της κλασικής πανώλης των χοίρων 7 ότι δικαιολογείται συνεπώς να εφαρμοσθούν οι διατάξεις που προβλέπονται στο άρθρο 1 στοιχείο 1 του παρόντος κανονισμού από τις 4 Νοεμβρίου 1997 για να αποφευχθεί η διακοπή των μέτρων στήριξης για τους χοίρους προς πάχυνση, ο προβλεπόμενος αριθμός των οποίων εξαντλήθηκε στις 3 Νοεμβρίου 1997 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 413/97 τροποποιείται ως εξής:
1. Το παράρτημα Ι αντικαθίσταται από το παράρτημα Ι του παρόντος κανονισμού.
2. Το παράρτημα ΙΙ αντικαθίσταται από το παράρτημα ΙΙ του παρόντος κανονισμού.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εντούτοις, οι διατάξεις που προβλέπονται στο άρθρο 1 στοιχείο 1 εφαρμόζονται από τις 4 Νοεμβρίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Δεκεμβρίου 1997.

Labels: 17
19
5
6
18